In kot kaže se je začel zadnji teden šolanja na daljavo 😊 naslednji ponedeljek se pa že vidimo v šolskih klopeh.

Hitro začniva s slovenščino.

Ker je ponedeljek, te najprej čaka 10 minut branja, beri kar želiš.

**Oglej si slike in napiši zgodbo. Zgodbi daj tudi naslov. Piši v šolsko ali domačo pisanko, sam-a si izberi katera ti je ljubša 😊**



Komaj čakam, da bom prebrala tvojo zgodbo 😊

Tako, greva k MATEMATIKI.

Danes boš ponovil-a znanje o skladnih likih.

Najprej si poglej spodnji video. Nalog v DZ ti ni potrebno reševati. Samo poglej video.

<https://www.youtube.com/watch?v=RjVZTvTcN1U>

Najbrž sedaj lažje razumeš kaj so to skladni liki. Vzemi list papirja, ravnilo, peresnico in škarje. S šablono iz ravnila nariši in izreži dva skladna trikotnika, potem še dva skladna kroga. Da bo naloga malo težja, sedaj nariši dva skladna kvadrata. Vsaka stranica naj bo dolga 3 cm.

Vzemi se karo zvezek in z rdečo napiši naslov SKLADNI LIKI. Ne pozabi na datum – 11.5.2020. Potem nalepi vse like, ki si jih izrezal-a. Izreži še kvadrat, ki meri 3 cm x3 cm in kvadrat, ki meri 4 cm x 4 cm. Zalepi ju.

Zapis v zvezek:

 SKLADNI LIKI 11.5.2020

  Kroga sta skladna.

  Trikotnika sta skladna.

  Kvadrata sta skladna.

  Kvadrata NISTA skladna.

**Lika sta skladna takrat, kadar sta enake oblike in enake velikosti, lahko pa sta različno obrnjena.**

Konec zapisa in konec matematike.

Čaka naju še športna.

Pripravi se v športno opremo in najprej teči 5 minut, potem 2 minuti hodi in nato se še razgibaj. Poišči si kolebnico. Danes boš vadil-a preskoke s kolebnico. Skači na vse načine kot jih poznaš - sonožno s poskoki vmes, sonožno brez poskokov vmes, enkrat z eno nogo, drugič z drugo, skači med hojo ali tekom,…



Super, končala sva!!! Sedaj se pa pojdi malo oddahnit in spočit 😊

Učiteljica Jana